open-index/open-wikipedia-markdown huggingface dataset:
Hultsfreds kommuna

**Hultsfreds kommuna** (svenskt: Hultsfreds kommun), er ein kommuna í Kalmar län í Svøríki. Hultsfreds kommuna hevur umleið 13 635 íbúgvar (2013).

## Býir og bygdir
Tað eru átta býir og bygdir í Hultsfreds kommunu. 

*Hultsfred
*Virserum 
*Målilla
*Mörlunda
*Silverdalen
*Järnforsen
*Vena
*Rosenfors

## Keldur


Bólkur:Kommunur í Kalmar län
Västerviks kommuna

**Västerviks kommuna** (svenskt: Västerviks kommun), er ein kommuna í Kalmar län í Svøríki. Västerviks kommuna hevur umleið (2013) 35 867 íbúgvar.

## Keldur


Bólkur:Kommunur í Kalmar län
Kalmar kommuna

**Kalmar kommuna** (svenskt: Kalmar kommun), er ein kommuna í Kalmar län í Svøríki. Kalmar kommuna hevur umleið 63 887 íbúgvar (2013).

## Býir
Tað eru 15 býir og bygdir í Kalmar kommunu.

*Kalmar
*Lindsdal
*Smedby
*Rinkabyholm
*Drag
*Ljungbyholm
*Trekanten
*Rockneby
*Läckeby
*Påryd
*Hagby
*Vassmolösa
*Tvärskog
*Dunö
*Halltorp
*Boholmarna

## Keldur


Bólkur:Kommunur í Kalmar län
Västerås kommuna

**Västerås kommuna** (svenskt: Västerås stad), er ein kommuna í Västmanlands län í Svøríki. Västerås kommuna hevur umleið 142 131 íbúgvar.

## Keldur


Bólkur:Kommunur í Svøríki
Skinnskattebergs kommuna

**Skinnskattebergs kommuna** (svenskt: Skinnskattebergs kommun), er ein kommuna í Västmanlands län í Svøríki. Skinnskattebergs kommuna hevur umleið 4 411 íbúgvar (2013).

## Keldur


Bólkur:Kommunur í Svøríki
Oskarshamns kommuna

**Oskarshamns kommuna** (svenskt: Oskarshamns kommun), er ein kommuna í Kalmar län í Svøríki. Oskarshamns kommuna hevur umleið 26 212 íbúgvar (2013).

## Býir
Tað eru 10 býir í Oskarshamns kommunu. Høvuðsbýurin er Oskarshamn.

Í talvuni síggjast býirnir eftir stødd per 31. desember 2010. 

Viðmerking: Ein minni partur av Emsfors liggur í Mönsterås kommunu.

## Keldur


Bólkur:Kommunur í Kalmar län
Sala kommuna

**Sala kommuna** (svenskt: *Sala kommun*) er ein kommuna í Västmanlands län í Svøríki. Sala kommuna hevur umleið 21 769 íbúgvar (2013).

## Keldur


Bólkur:Sala kommuna
Heby kommuna

**Heby kommuna** (svenskt: Heby kommun), er ein kommuna í Uppsala län í Svøríki. Heby kommuna hevur umleið 13 450 íbúgvar (2013).

## Keldur


Bólkur:Kommunur í Svøríki
Gotlands kommuna

**Gotlands kommuna** (svenskt: *Gotlands kommun*, eisini *Region Gotland*) er ein kommuna í Gotlands län í Svøríki. Gotlands kommuna hevur 57 455 íbúgvar (2015). Kommunan er tann einasta kommunan í  Gotlands län. Umframt oynna Gotland eru hesar oyggjarnar í Gotlands kommunu: Fårö, Stora Karlsö, Lilla Karlsö og Gotska Sandön.

## Býir og bygdir
Høvuðsbýurin er markeraður við feitari skrift.

## Keldur


## Ávísingar úteftir
* Gotlands kommuna

*
Varbergs kommuna

**Varbergs kommuna** (svenskt: *Varbergs kommun*) er ein kommuna í Hallands län í Svøríki. Varbergs kommuna hevur 60 755 íbúgvar (2015).

## Býir og bygdir

## Keldur


## Ávísingar úteftir
* Varbergs kommuna

*
Fagersta kommuna

**Fagersta kommuna** (svenskt: Fagersta kommun), er ein kommuna í Västmanlands län í Svøríki. Fagersta kommuna hevur umleið 12 872 íbúgvar (2013).Umsiting kommununar er staðsett í býnum Fagersta.

## Slóðir úteftir
* Almenna heimasíðan: fagersta.se 

## Keldur


Bólkur:Kommunur í Svøríki
Uppsala kommuna

**Uppsala kommuna** (svenskt: *Uppsala kommun*), er ein kommuna í Uppsala län í Svøríki. Uppsala kommuna hevur umleið 205 199 íbúgvar (2013). Uppsala er ein tann elsti býurin í Svøríki. Har var stórt hov í teirri heidnu tíðini, og har búðu uppsalakongarnir. Enn situr svenski erkabispurin í Uppsala, og í teirra gomlu, vøkru dómkirkjuni liggja beinini av mongum av teimum svensku kongunum og øðrum stórmennum. Stórt universitet er í býnum. 

## Keldur


Bólkur:Kommunur í Svøríki
Söderhamns kommuna

**Söderhamns kommuna** (svenskt: Söderhamns kommun), er ein kommuna í Gävleborgs län í Svøríki. Söderhamns kommuna hevur umleið 25 442 íbúgvar (2013).

## Keldur


Bólkur:Kommunur í Svøríki
Vingåkers kommuna

**Vingåkers kommuna** (svenskt: Vingåkers kommun), er ein kommuna í Södermanlands län í Svøríki. Vingåkers kommuna hevur umleið 8 835 íbúgvar.

## Keldur


Bólkur:Kommunur í Svøríki
Strängnäs kommuna

**Strängnäs kommuna** (svenskt: Strängnäs kommun), er ein kommuna í Södermanlands län í Svøríki. Kommunan hevur umleið 33 389 íbúgvar (2013).

## Keldur


## Slóðir úteftir

Bólkur:Kommunur í Svøríki
Årjängs kommuna

**Årjängs kommuna** (svenskt: Årjängs kommun), er ein kommuna í Värmlands län í Svøríki. Årjängs kommuna hevur umleið 9 553 íbúgvar (2013).

## Keldur


Bólkur:Kommunur í Svøríki
Storfors kommuna

**Storfors kommuna** (svenskt: Storfors kommun), er ein kommuna í Värmlands län í Svøríki. Storfors kommuna hevur umleið 3 778 íbúgvar (2025).

Teira slagorð er "Stortrivs i Storfors" sum merkir 'Trívast væl í Storfors'

## Søga
Storfors var fyrr partur av Ullvätterns landskommun

## Slóðir úteftir
* Almenna heimasíðan: storfors.se 

## Keldur


Bólkur:Kommunur í Svøríki
Östersunds kommuna

**Östersunds kommuna** (svenskt: Östersunds kommun), er ein kommuna í Jämtlands län í Svøríki. Östersunds kommuna hevur umleið (2013) 59.956 íbúgvar.

## Keldur


Bólkur:Kommunur í Svøríki
Älvdalens kommuna

**Älvdalens kommuna** (svenskt: Älvdalens kommun), er ein kommuna í Dalarnas län í Svøríki. Älvdalens kommuna hevur umleið 7.096 íbúgvar (2013).

## Keldur


Bólkur:Kommunur í Svøríki
Ljusnarsbergs kommuna

**Ljusnarsbergs kommuna** (svenskt: Ljusnarsbergs kommun), er ein kommuna í Örebro län í Svøríki. Ljusnarsbergs kommuna hevur umleið 4 875 íbúgvar (2013).

## Keldur


Bólkur:Kommunur í Svøríki
Ödeshögs kommuna

**Ödeshögs kommuna** (svenskt: Ödeshögs kommun), er ein kommuna í Östergötlands län í Svøríki. Ödeshögs kommuna hevur umleið 5 174 íbúgvar (2013).

## Keldur


Bólkur:Kommunur í Svøríki
Bjuvs kommuna

**Bjuvs kommuna** (svenskt: *Bjuvs kommun*) er ein kommuna í Skåne län í Svøríki. Bjuvs kommuna hevur 14 963 íbúgvar (2015).

## Býir og bygdir

## Keldur


## Ávísingar úteftir
* Bjuvs kommuna

*
Malmö kommuna

**Malmö kommuna** (svenskt: *Malmö kommun*) er ein kommuna í Skåne län í Svøríki. Malmö kommuna hevur 321 581 íbúgvar (2015).

## Býir og bygdir

## Keldur


## Ávisingar úteftir
* Malmö kommuna

Bólkur:Malmö kommuna
Österåkers kommuna

**Österåkers kommuna** (svenskt: Österåkers kommun), er ein kommuna í Stockholms län í Svøríki. Österåkers kommuna hevur umleið 40 495 íbúgvar.

## Keldur


Bólkur:Kommunur í Svøríki
Stokkhólms kommuna

**Stokkhólms kommuna** (svenskt: Stockholms kommun), er ein kommuna í Stockholms län í Svøríki. Stokkhólms kommuna hevði 897.700 íbúgvar í 2013 og er tann størsta kommunan í Svøríki.

### Býarpartar

Stokkhólms býur er frá og við 1. januar 2007 býttur sundur í hesir býarpartar:

## Keldur


Bólkur:Kommunur í Svøríki
Nacka kommuna

**Nacka kommuna** (svenskt: *Nacka kommun*) er ein kommuna í Stockholms län í Svøríki. Nacka kommuna hevur umleið 94 423 íbúgvar (2013).

## Keldur


## Ávisingar úteftir
* Nacka kommuna

Bólkur:Nacka kommuna
Värnamo kommuna

**Värnamo kommuna** (svenskt: Värnamo kommun), er ein kommuna í Jönköpings län í Svøríki. Värnamo kommuna hevur umleið 33 155 íbúgvar.

## Keldur


## Slóðir

Bólkur:Kommunur í Jönköpings län
Botkyrka kommuna

**Botkyrka kommuna** (svenskt: *Botkyrka kommun*) er ein kommuna í Stockholms län í Svøríki. Botkyrka kommuna hevur 87 500 íbúgvar (2013).

## Keldur


Bólkur:Botkyrka kommuna
Habo kommuna

**Habo kommuna** (svenskt: *Habo kommun*) er ein kommuna í Jönköpings län í Svøríki. Habo kommuna hevur umleið 10 975 íbúgvar (2013).

## Keldur


## Slóðir
Ånge kommuna

**Ånge kommuna** (svenskt: Ånge kommun), er ein kommuna í Västernorrlands län í Svøríki. Ånge kommuna hevur umleið 9 548 íbúgvar.

## Keldur


Bólkur:Ånge kommuna
Örnsköldsviks kommuna

**Örnsköldsviks kommuna** (svenskt: Örnsköldsviks kommun), er ein kommuna í Västernorrlands län í Svøríki. Örnsköldsviks kommuna hevur umleið 54 986 íbúgvar (2013).

## Keldur


Bólkur:Örnsköldsviks kommuna
Kramfors kommuna

**Kramfors kommuna** (svenskt: Kramfors kommun), er ein kommuna í Västernorrlands län í Svøríki. Kramfors kommuna hevur umleið 18 433 íbúgvar (2014).

## Býir - "Tätort"
Svenska hagtalsstovan nýtir orðið *[[tätort]]* um eina bygd við í minsta lagi 200 íbúgvum, har tað í mesta lagi eru 200 metrar millum húsini og har parturin av frítíðarhúsum er minni enn 50 %.
Tað eru tólv bygdir (*[[tätort]]er*) í Kramfors kommunu:

## Bygdir - "Småorter"
Svenska hagtalsstovan nýtir orðið *[[småort]]* um eina bygd við 50–199 íbúgvum, har tað í mesta lagi eru 150 metrar millum húsini. Ein småort kann tó hava yvir 200 íbúgvar, um parturin av summarhúsum fer upp um 50 %. Tað eru trettan bygdir (småorter) í Kramfors kommunu:

## Aðrar bygdir
* Gallsätter og Yttered
* Hallstanäs
* Invik
* Marieberg
*
* Bäckland
* Häggvik
* Nyadal
* Nässom
* Rystrand
* Stensätter
* Väja og Dynäs
* Salum

## Keldur


Bólkur:Kramfors kommuna
Åsele kommuna

**Åsele kommuna** (svenskt: Åsele kommun), er ein kommuna í Västerbottens län í Svøríki. Åsele kommuna hevur umleið (2013) 2 875 íbúgvar.

## Keldur


Bólkur:Kommunur í Västerbottens län
Bjurholms kommuna

**Bjurholms kommuna** (svenskt: Bjurholms kommun), er ein kommuna í Västerbottens län í Svøríki. Bjurholms kommuna hevur umleið 2 436 íbúgvar (2013).

## Keldur


Bólkur:Kommunur í Västerbottens län
Umeå kommuna

**Umeå kommuna** (svenskt: Umeå kommun), er ein kommuna í Västerbottens län í Svøríki. Umeå kommuna hevur umleið 118 349 íbúgvar (2013).

Kommunan hevur mark við grannakommunurnar har Skellefteå, Robertsfors, Vindelen, Vännäs og Nordmaling. Umsitingin hjá kommununi liggur í býnum Umeå. Kommunan er hin fólkaríkasta í Västerbotten og Norrland, og lá í 2011 á einum 11. plássi yvir Svøríkis fólkaríkastu kommunur.

## Ávísingar úteftir
* Almenna heimasíðan: umea.se 

## Keldur


Bólkur:Kommunur í Västerbottens län
Sorsele kommuna

**Sorsele kommuna** (svenskt: *Sorsele kommun*) er ein kommuna í Västerbottens län í Svøríki. Sorsele kommuna hevur 2 596 íbúgvar (2014).

## Býir og bygdir

## Keldur


## Ávísing úteftir
* Sorsele kommuna

Bólkur:Sorsele kommuna
Robertsfors kommuna

**Robertsfors kommuna** (svenskt: *Robertsfors kommun*) er ein kommuna í Västerbottens län í Svøríki. Robertsfors kommuna hevur umleið 6 738 íbúgvar (2013). Umsiting kommununar er staðsett í Robertsfors.

## Ávísingar úteftir
* Almenna heimasíðan: robertsfors.se 

## Keldur



Bólkur:Kommunur í Västerbottens län
Norsjö kommuna

**Norsjö kommuna** (svenskt: Norsjö kommun), er ein kommuna í Västerbottens län í Svøríki. Norsjö kommuna hevur umleið 4 175 íbúgvar (2013).

## Býir
Tað eru tveir býir í Norsjö kommunu:

Kommunusætið er í býnum, ið verður skrivaður við feitari skrift

## Keldur


Bólkur:Kommunur í Svøríki
Albania

**Albania** (albanskt: *Republika e Shqipërisë*) ella **Lýðveldið Albania** er eitt lýðveldi í Suðurevropa. Høvuðsstaður er Tirana, og londinum hevur umleið 2,8 millionar íbúgvar. Albania hevur mark við 4 lond: Í norðri hevur Albania mark við Montenegro, í eystri við Kosovo og Makedónia, og í suðri við Grikkaland. Høvuðsmálið er albanskt. Stórur partur av Albania er fjallalendi.

## Søga

Í øldir stóð landið undir Osmannaríkinum, og tá ið turkar fóru haðan í 1913, var Albania illa fyri á øllum økjum; har vóru hvørki vegir ella jarnbreytir, og ídnaður var eingin. Næstan alla 20. øld hevur Albania verið fasistisk kongsveldi og kommunistisk einaræðisland. Í 1991 vóru fræls val. Albanar stríðast nú við at umskipa búskapin og menna landið. 

Frá 1944 til 1985 stýrdi kommunistiski einaræðisharrin, Enver Hoxha (16. oktober 1908 – 11. apríl 1985), Albania. Meðan hann stýrdi, varð landið fullkomiliga avbyrgt frá hinum londunum í Evropa. Markið til gamla Jugoslavia og Grikkalands varð stongt, og eisini varð alt samband við Italia bannað. Eftir 1960 hevði Albania bara handilssamband við Kina, og allur flutningur skuldi bara fara um teir báðar havnabýirnar Durres og Vlore. Kommunistarnir mentu stálídnaðin, men lótu landbúnaðin liggja á láni og gjørdu annars einki at menna landið.

## Fólkið

Ættin ella húskið hava nógv at týða í Albania, og bara fá ár eru síðan, at myndugleikarnir eggjaðu hjúnum at eiga mong børn. Frá barnsbeini verða albanar lærdir at verða orðhaldnir, á albanskum "besa". Stendur maður ikki við sítt orð, til dømis í einari handilsavtalu, er tað stór skomm.

## Búskapur

Albania er ímillum allar fátækastu lond í Evropa. Lítið arbeiði er í Albania, og lønin er lág. Um triðingurin av fólkinum arbeiðir í landbúnaðinum, hin triðingurin arbeiðir í ídnaðinum og tænastuvinnuni. Seinastu árini eru mangir albanar farnir til Grikkalands og Italia at arbeiða.

## Landafrøði

Meginparturin av landinum er fjallalandi og einans nýtiligt sum geitar- ella seyðabeiti. 

### Landslutir

## Sí eisini

* Tirana
* Evropa
* National Tourism Organization Albania's official website for travel & tourism information.

*
Hoyvík

**Hoyvík** er ein bygd i Tórshavnar kommunu í Streymoynni, Umleið 4.300 fólk búgva í Hoyvík. 

## Søga
Hoyvík hevur ongantíð verið stór bygd. Til 1800 var bert ein garður. Seinri varð hann býttur sundur í tveir garðar. Fyrstu húsini uttan fyri sjálvan garðin vórðu bygd í 1835. Frá fyrst í 1920-árunum var landbúnaðarroyndarstøð í Hoyvík, til húsini og økið vórðu latin Føroya Fornminnissavni. Gomlu húsini og bøurin verða skipað sum útisavn.

Hoyvík legði saman við Tórshavnar kommunu í 1978, og stór útstykkingarætlan varð gjørd fyri alt tað økið, sum fyrr var hagi. Har hevur mikil og fjølbroytt sethúsabygging verið seinastu árini við øllum tí, sum hoyrir einum so stórum býarparti til. Skúli er, og ein enn størri verður nú bygdur, og ætlandi skal fyrsti partur standa liðugur á sumri 2008. Eisini er nýggj, stásilig ítróttarhøll bygd í Hoyvík fyri fáum árum síðan. Fleiri størri handils- og ídnaðarfyrtøkur halda til í Hoyvík. Teirra millum er einasta mjólkavirkið í Føroyum, MBM.
Nýggj kirkja verður í løtuni bygd í Hoyvík, og fleiri fríkirkjur og samkomur hava bygt samkomuhús.

Hoyvík er við at menna seg til at gerast ein býur í býnum. Bygt verður í stórum í Hoyvíkshaganum. Hetta setur skjøtil á ein nýggjan býling í Hoyvíkshaganum, og tá ið Karlamagnusarbreyt um ikki so langa tíð fer at knýta hetta handilsøkið við kirkjutorgið, sum verður gjørt í sambandi við nýggju Hoyvíkar Kirkju, hevur kommunan skapt tær rammur, ið neyðugar eru fyri býarvøkstri í hesum partinum av býnum. 

## Myndir

Hoyvík.JPG|Hoyvik úr erva
Hoyviksgardur 2014.JPG|Hoyviksgarður í 2014
Faroe_stamp_532_Kyrdalur,_Hoyvik.jpg|Kúrdalur og Hoyvíksgarður. Kúrdalur er ein vakur lítil dalur tætt við sjógv og gamla útisavnið Hoyvíksgarður hjá Fornminnissavninum
Faroese stamp 615.jpg|Hoyvík, Hoyvikshólmur og Nólsoy
The Old part of Hoyvik, Hoyviksholmur and Nolsoy.JPG|Hoyvík, Hoyvikshólmur og Nólsoy
Hoyvik and Hoydalar 2014.JPG|Hoyvik og Hoydalar




## Sí eisini
* Tórshavnar kommuna

## Slóðir úteftir
* Torshavn.fo
*Útisavnið í Hoyvík, tjodsavnid.fo
*Hoyvíkar kirkja, folkakirkjan.fo

## Keldur

Bólkur:Bygdir í Føroyum
Bólkur:Tórshavnar kommuna
Argir

**Argir** er ein býur í Føroyum sunnanfyri fyri høvuðsstaðin Tórshavn í Suðurstreymoy. Navnið kemur frá navnorðinum *[[Ærgi|ærgi]]*. Eitt ærgi er eitt summarbit til neyt í haga, har fólk eisini vórðu hildin til. Av tí sama hava málfrøðingar skotið upp at nýnevna býin *Ærgir*.

Argir hevur verið partur av Tórshavnar kommunu síðani 1997, tá Argja kommuna legði saman við Havnina.

Fólkatalið var 2,552 í 2025. 

## Navnauppruni

Í jarðarbókini frá 1584, ið skrivað er á donskum, verður bygdarnavnið stavað **Arge**. Elsta navnið, ið tingbøkurnar hava, er frá 1616, har verður navnið stavað: *Argie*. Schrøter, prestur, og N. Andersen, sorinskrivari, hava ikki dugað føroyskt mál, og tí hevði bygdin danskt navn. Seinni fekk bygdin navnið Argir.

## Trúarlív
Í 1935 kom hitt fyrsta samkomuhúsið av sínum slagi í bygdini. Hetta var Hebron, sum fólk hiðani úr Brøðrasamkomuni lótu byggja. Henda samkoma hevur líka til henda dag havt kristiligar fundir, bíbliutímar og sunnudagsskúla, fyrst í gamla Hebron, so bygdu tey eitt nýtt í hús 1993.

Tá skúlin var bygdur í 1952, opnaðist eisini fyri kristiligum fundum í skúlastovuni.

## Ítróttur
Fótbóltsliðið AB (Argja Bóltfelag) og róðrarfelagið Argja Róðrarfelag húsast á Argjum.

## Myndasavn

Mynd:Argir_Faroe_Islands_in_January_2010.jpg
Mynd:Inni í Vika Football Stadium on 23 October 2010 AB Argir vs FC Suðuroy 1-0.JPG|Inni í Vika, fótbóltsvøllurin hjá Argja Bóltfelag.
Mynd:Argir-map.png|Kort.
Mynd:Argir_Demography_(1985-2007).png|Fólkatalsfrøði.


## Keldur




Bólkur:Bygdir í Føroyum
Bólkur:Argir
Bólkur:Tórshavnar kommuna
Hvítanes

**Hvítanes** er ein niðursetubygd á eystursíðuni á Streymoynni sunnanfyri Kaldbaksfjørð og út móti Tangafirði. Ein orsøkin til at fólk settust her, var til at bøta um sam­band­ið millum Eyst­ur­oynna og Streym­oynna.  Um 96 fólk búgva á Hvítanesi. Hvítanes er niðursetubygd frá 1830unum. Niðursetumenninir komu flestir úr Kollafirði. Henda búseting er í skaldsøgusniði lýst í skaldsøguni "*Hvørt við sínar náðir*" eftir D. P. Danielsen. Tað var Pløyen, amtmaður, sum í 1837 gav nøkrum monnum møguleika at gerast niðursetumenn á Hvítanesi. Fólk hevði ikki búð har áður, men í fleiri førum høvdu menn áleiðis av Skálafjørðinum til Havnar sett upp her. 

Hvítanes er brimpláss, og tí hevur mangan verið trupult at koma á land. Niðursetufólkini fingu fyrst jørðina til leigu og seinri til keyps, og bygdin vaks. Hagi var eingin til bygdina, tí varð stórt arbeiði lagt í bøin, sum saman við útróðrinum var teirra livibreyð. Eftir at vegur kom millum Havnina og Hvítanes, og býurin er vaksin norðureftir við miklari ferð, er nærum samanbygt, og flestu hvítanesfólk arbeiða í Havn. Hvítanes hevur síðan kommunuvalið 1980 verið partur av Tórshavnar kommunu. Hvítanes er partur av Tórshavnar kommunu, men hóast tað er Hvítanes enn ein bygd við sínum eyðkennum, sum hvítanesfólk framvegis vilja varðveita. 

## Navnauppruni
Úti á Hvítasandi á Hvítanesi er hvítur skelsandur. Staðarnøvnini Hvítanes og Hvítisandur koma uttan iva av hesum.

## Slóðir úteftir
* Hvítanes, faroeislands.dk

## Keldur




Bólkur:Bygdir í Føroyum
Bólkur:Streymoy
Bólkur:Tórshavnar kommuna
Kaldbak

**Kaldbak** er ein bygd í Streymoy. Umleið 218 fólk búgva í Kaldbak. Kaldbak lá leingi avbyrgd frá øðrum bygdum. Skuldi ikki gangast inn í Fjørð, var bert sjóvegis samband, til 1980, tá ið vegasamband fekst við Havnina. Hetta var trý ár eftir tað, at Kaldbak gjørdist partur av høvuðsstaðarkommununi. Við góða sambandinum við umheimin mentist bygdin. Fleiri grundstykki vórðu fingin til vega í nýggjum býlingi. Gamli skúlin er umvældur og útbygdur, og somuleiðis hava kaldbaksfólk fingið dagstovn. Nýggj útstykking er í løtuni ávegis í Kaldbkak. 

Kaldbaksmenn vóru millum teir fyrstu í Føroyum, sum fóru at ala síl og laks, og síðani hevur alivirksemið, alt eftir hvussu alivinnan hevur verið fyri, verið stórt á firðinum. Fiskasølufyritøkan Farex rekur eitt fiskavirki í Kaldbak. À virkinum arbeiða dagliga eini 10 - 12 fólk, sum framleiða gourmetvørur til matstovur. Nógv tann størsti parturin fer til útflutnings, men føroyskar matstovur keypa eisini nakað av framleisluni. Saman við Kaldbak kom Sund upp í Tórshavnar kommunu í 1977. 

## Kaldbaksvegurin

5. apríl 1977 var vegurin úr Kaldbak til Kaldbaksbotn liðugur. Vegurin til Havnar var fyrst liðugur í 1980.

## Keldur

### Greinir

* Kaldbaksvegurin. Í: Eygað, nr. 11, 1975
* Vegurin komin inn í Kaldbaksbotn. Í: Myndablaðið NÚ, nr. 5, 1977

## Keldur


## Slóðir úteftir
* Kaldbaksbotnur á Tórshavn.fo. 



Bólkur:Bygdir í Føroyum
Bólkur:Tórshavnar kommuna
Kaldbaksbotnur

**Kaldbaksbotnur** er ein bygd í Streymoynni, partur av Tórshavnar kommuna. Í Kaldbaksbotni búgva 7 fólk. Innast í botninum á Kaldbaksfirði er niðursetubygdin Kaldbaksbotnur, sum við sínum báðum bóndagørðum lá rættiliga avbyrgd, til vegurin í 1980 kom úr Havn inn í Kaldbaksbotn og út til Kaldbaks trý ár eftir, at Kaldbaksbotnur saman við Kaldbak og Sundi kom upp í høvuðsstaðarkommununa. Í 1992 kom berghol millum Kaldbaksbotn og Signabø, og er hetta nú høvuðsferðsluæðrin norðaneftir til Havnar. 

Oman fyri Kaldbaksbotn er Mjørkadalur, har NATO bygdi herstøð í 1960. Nakað oman fyri bygdina er eisini Mannafelsdalur. Søgnin sigur, at har brustu sunnan- og norðanfjørðsmenn saman í miklum bardaga av misnøgd um skattin, katólska kirkjan legði á fólk at fíggja Múrin í Kirkjubø. Tað sigst, at grasið í Mannafelsdali litaðist reytt av tí blóði, har fleyt í bardaganum, og tað sigst vera reytt enn av blóðinum. 

Á sandinum inni í Kaldbaksbotni er vanligt at síggja nógv fólk við tráðu um sumrarnar, tí har eru sjósíl og laksur at fáa. 

## Kaldbaksvegurin

5. apríl 1977 var vegurin úr Kaldbak til Kaldbaksbotn liðugur. Vegurin til Havnar var fyrst liðugur í 1980. 

## Keldur

* Kaldbaksbotnur á Tórshavn.fo. 
* Vegurin komin inn í Kaldbaksbotn. Í: Myndablaðið NÚ, nr. 5, 1977. 

## Slóðir úteftir
* Torshavn.fo

### Greinir
* Vegurin komin inn í Kaldbaksbotn. Í: Myndablaðið NÚ, nr. 5, 1977. 



Bólkur:Bygdir í Føroyum
Bólkur:Tórshavnar kommuna
Kollafjørður

**Kollafjørður** er djúpur fjørður á eystursíðuni á Streymoynni. Kollafjørður er eisini navnið á bygdini. 
Á suðursíðuni á fjørðinum eru býlingarnir Signabøur og inni móti fjarðarbotninum Oyrareingir. Á suðursíðuni eru hesi støð: Úti á Sperm, Suðuri í Bø, á Signabø. Markið millum Signabø og Oyrareingir er Tryggjaðaráin. So koma vit til Oyrareingir v.m.

## Landafrøði

Kollafjørður verður ofta róptur landsins longsta bygd. Av Signabø og norður í Sund eru 8,5 km. Tá er strekkið við Kollfjarðardal av Hólmanum og fram á Hvilvt ikki íroknað. Hetta strekkið er 3 km. Fjørðurin sjálvur, sum bygdin ber navnið eftir, er 4,5 km innan av Hólma og út á Kjalnestanga. Kollafjørður er 51 merkur, sum svarar til 38 km2. Tær 50 merkurnar eru landsjørð, meðan bert tann eina er ogn. Hagin ber umleið 1500 seyðir. Bert ein av bóndagørðunum hava mjólkneyt - eini 80 mjólkneyt tilsamans –  frammi í Dal.

Norðan fyri Kjalnes út móti Tangafirði er býlingurin Norðuri í Sundum. Kollafjørður verður roknaður upp í Norðurstreymoy, men hoyrir nú til Tórshavnar kommunu. Hon var fyrr deild í fleiri býlingar, men er nú mestsum samanbygd. Nakrir av býlingunum eru: á Langasandi, við Kópastein, á Lygnnesi, í Líðini, við Sjógv, í Homrum, á Todnesi, á Miðgerði, á Kjalnesi og norðuri í Sundum.

## Ítróttur

Í Kollafirði er eitt ítróttarfelag, sum eitur KÍF, tað er stytting fyri Kollafjarðar Ítróttarfelag. KÍF íðkar hondbólt, flogbólt og kappróður.

Triðja hvørt ár er stevna við FM kappróðri í Kollafirði. Henda stevna verður nevnd Sundalagsstevna. Hinar bygdirnar, sum skiftast til at hasa Sundalagsstevnuna eru Hósvík og Hvalvík.

## Keldur



## Slóðir úteftir
* Torshavn.fo



Bólkur:Bygdir í Føroyum
Bólkur:Firðir í Føroyum
Bólkur:Tórshavnar kommuna
Mjørkadalur

**Mjørkadalur** er dalur á eystursíðuni á Streymoynni, undir Sornfelli, omanfyri Kaldbaksbotn. Mjørkadalur gjørdist serliga kendur, tá NATO støð var bygd har fyrst í 60unum í sambandi við eftirlitsútgerðina, ið sett var upp uppi á Sornfelli. 

Í Mjørkadali húsast í løtuni Arresthúsið.

## Keldur




Bólkur:Bygdir í Føroyum
Bólkur:Dalar í Føroyum
Bólkur:Tórshavnar kommuna
Norðradalur

**Norðradalur** er ein bygd í Streymoy. Norðradalur hoyrir til Tórshavnar kommunu. Í dag búgva 15 fólk í Norðradali (2011) og húsini, sum fólk búgva í, eru seks í tali. Barnaskúlin í bygdini varð niðurlagdur fyri umleið 10 árum síðani, og ganga børnini tískil í skúla í Havn. Fyrr var Norðradalur ein av bygdunum í Tórshavnar uttanbíggja kommunu, saman við Hoyvík, Hvítanesi, Syðradali og Argjum. Í dag verður barnaskúlin í bygdini nýttur sum bygdar- og samkomuhús, har guðstænasta verður hildin einar fýra ferðir um árið. Samkomuhúsið verður eisini nýtt til ymiskt annað, eitt nú til brúdleyp, føðingardagar o.t. 

Norðradalur er gomul landbúnaðarbygd, har dentur varð lagdur á neytahald, seyðahald og flogfenaða. Í dag er eitt fjós í Norðradali við 50 neytum, harav eru 30 mjólkineyt, og eini 15 slaktineyt. Tveir seyðabøndur eru eisini í bygdini. Samanlagt hava teir umleið 600 seyðir. Hesir hava eisini nøkur slaktineyt. Í bygdini er eisini ein smoltstøð. Har arbeiða eini fimm til seks fólk og nakað meira, tá serliga nógv er at gera. Lendingarviðurskiftini í bygdini eru ikki av teimum bestu, og tí hevur Norðradalur ongantíð verið nøkur útróðrarbygd, men kortini eru tveir opnir bátar heimahoyrandi í bygdini. 

## Keldur




Bólkur:Bygdir í Føroyum
Bólkur:Tórshavnar kommuna
Sund (bygd)

**Sund** er ein bygd í Streymoy, partur av Tórshavnar kommuna. Sund á syðru síðu á Kaldbaksfirði er gomul bóndabygd, har ongantíð hevur verið meira enn eitt festi. Tað var rættiliga stórt - 12 merkur. Tey umleið 20 fólkini, sum einaferð hava búð á garðinum á Sundi, hava livað av tí, jørðin hevur borið, men útróðurin hevur eisini verið eitt gott ískoyti. Landbúnaður er enn sum áður á Sundi, men eystan fyri bóndahúsini er nú stórt havnarlag, har bøur fyrr var, ætlað útflutningsvinnu og møguliga komandi oljuvinnu. Norðan fyri hevur SEV motorverk. Við havnarlagið er eisini eitt asfaltvirki.

Á sunnara síðu á Kaldbaksfirði er bóndabygdin Sund. 

## Keldur


Bólkur:Bygdir í Føroyum
Bólkur:Tórshavnar kommuna
Syðradalur, Streymoy

**Syðradalur**, ið er vestantil á Streymoy, er umgirdur av høgum fjøllum. Bæði Norðradalur og Syðradalur eru á vestursíðuni á Streymoy. Bygdin hevur verið ógvuliga avbyrgd, til hon í 1982 fekk vegasamband við Velbastað. Til og úr bygdini slepst heldur ikki við báti, tí Syðradalur er av ringastu brimplássum. Syðradalur hevur síðani trúbótina verið festigarður hjá ymsum prestum í Suðurstreymoy og var tað líka til 1936, tá ið hendan skipan varð broytt. Seinasti, sum festi prestajørð í Syðradali, var Jákup Dahl, próvstur. Eftir hetta vórðu festini latin øðrum. Í Syðradali eru tvey festi. Annað hevur seyðahald, og hitt festið hevur, umframt seyðahald, eisini neytahald, og nógv er seinastu árini velt upp úr nýggjum, og gamal bøur er veltur aftur.

## Keldur




Bólkur:Bygdir í Føroyum
Bólkur:Streymoy
Bólkur:Tórshavnar kommuna
Velbastaður

**Velbastaður** er gomul bóndabygd sunnarlaga á vestursíðuni á Streymoynni, millum Syðradal og Kirkjubø. Umleið 190 fólk búgva á Velbastað. Velbastaður er av elstu bygdum í Føroyum. Í bønum niðan fyri bygdina oman móti sjóvarmálanum eru lutir, sum ivaleyst stava frá miðøldini, funnir, og nakað norðanfyri, í Fossdali, eru toftir funnar, sum helst stava frá víkingaøld. 

Velbastaður hevur verið, og er framvegis, eyðkend landbúnaðarbygd. Har er eisini stórt eggvirki og sláturvirki til flogfenað í bygdini. Bygdin er í vøkstri, og tað sæst m.a. av, at skúlin verður munandi útbygdur, og nýggjur dagstovnur er bygdur. Livandi mentanin hevur sínar djúpu røtur á Velbastað, har tey longu í 1895 stovnaðu ungmannafelagið Sólarmagn, og hóast bygdin 1. januar í 2005 kastaði saman við Tórshavnar kommunu, verður stórur dentur lagdur á at varðveita bygdarumhvørvið.  

## Kend velbastaðfólk:
* Dánjal Pauli Danielsen, bóndi í Búðini, landsstýrismaður fyri Fólkaflokkin 1975 - 1981. 

## Keldur




Bólkur:Bygdir í Føroyum
Bólkur:Tórshavnar kommuna
Ánirnar

**Ánirnar** (ella **Ánir**) er ein bygd á Borðoynni millum Klaksvík og Strond. Í Ánunum kom bygd um leið 1840. Í 2009 vóru 15 nýmótans íbúðir bygdar í Ánunum. Bygdin er partur av Klaksvíkar kommunu og liggur 3 km norðanfyri Klaksvík. Norðhavnin er í Ánunum, havnin er alternativ havn hjá Norrønu og talið av ferðamannaskipum úr øðrum londum er vaksandi, tey leggja at við Norðhavnina og síðan kunnu ferðafólkini fara ein túr til Klaksvíkar ella onkra útferð. Tunnil er millum Ánir og Árnafjørð, hann var tikin í nýtslu í 1965 og er 1680 metrar langur. Vegurin sum kemur úr Klaksvík gjøgnum Ánirnar fer víðari norðureftir til byrgingina til Haraldssund á Kunoynni.

Fólkatalið var 16 í 2007, men í 2014 var talið komið upp á 55. Tríggjar bygdir í Føroyum eru vaksnar so nógv í 1994-2014, at fólkatalið er meira enn tvífaldað. Í einari teirra, er fólkatalið meira enn fimmfaldað. Bygdin, sum hevur havt nógv tann størsta vøksturin í fólkatali er Ánirnar, beint norðan fyri Klaksvík. Tað er har, sum eitt nýtt íbúðarøki varð bygt fyri nøkrum árum síðani við fleiri eins húsum við útsýni oman á nýggju bingjuhavnina í Norðoyggjum. 1. juli 1994 vóru 9 fólk skrásett at búgva í Ánunum sambært Hagstovuni. 1. juli í 2014 vóru íbúgvarnir í Ánunum 55 í tali. Ein vøkstur upp á 46, svarandi til 511 prosent.

## Keldur


## Myndir

Mynd:Ánir and Nordhavn Faroe Islands in 2011.jpg|Ánirnar og Norðhavnin í 2011. Tunnilin til Árnafjarðar sæst omanfyri bygdina.
Mynd:Faroe Islands, Borđoy, Ánir (1).jpg|Ánir
Mynd:Faroe Islands, Borđoy, Ánir (2).jpg|Ánir
Mynd:Ánir.jpg|Ánir.


Bólkur:Bygdir í Føroyum
Bólkur:Borðoy
Norðoyri

**Norðoyri** er ein bygd í Borðoy. Norðoyri varð fyrstu ferð nevnd í 1584. 1. januar 2011 var fólkatalið 87.

## Sagnir av Norðoyri
### Rasmus á Oyri
Rasmus bóndi á Oyri í Borðoy, sonur Guttorms í Múla (sum gitin er í øðrum søgnum), var avtaksmaður og ramur í gandi sum pápin. Einaferð sum hann ferðaðist í Eysturoynni, kom hann framvið, har sum tveir seyðatjóvar reiddu seyð “ímillum fjarða” (Skálafjarðar og Funningsfjarðar). Hann spurdi, hvat tað var, ið teir reiddu. “Fiskur,” søgdu teir. Tað var løgið, helt Rasmus: loðin fiskur í Eysturoy? Hann var ikki komin langan veg, tá sá hann teir koma eftir sær. Gamal var hann og gekk við putt og var tí ikki førur at halda undan. So setti hann seg niður í eina lág. Tá ið teir vóru komnir nakað fram at honum, segði hann við teir: “Bannaðir, eg mátti givið tykkum puttin í ryggin!” Tá stóðu teir fastir og sluppu ikki úr stað, fyrr enn Rasmus var undankomin - so mikið skuldi hann kunna. Seinni sá hann báðar aftur í Havn eitt summar. Tá vóru teir so bæriligir á at líta, høvdu hvítar hosur og spenniskógvar, tí teir vóru løgrættismenn. “Tit eru so prúðir í dag, sum síðst eg sá tykkum,” segði Rasmus. Tá smoknaðu teir burtur og fingu ikki talað.

## Kelda


Bólkur:Bygdir í Føroyum
Janus Kamban

**Janus Kamban** (føddur 10. september 1913 í Tórshavn, † 2. mai 2009 í Tórshavn) var ein føroyskur myndahøggari.

Janus Kamban stóð fyri nýbrotinum í føroyskari myndlist í 1930árunum. Eins og tey flestu føroysku myndlistafólkini av hesum ættarliði fór Janus til Keypmannahavnar, har hann árini 1932-35 og 1938-40 var næmingur á Kunstakademiets Billedhuggerskole hjá Ejnar Utzon-Frank professara. Eftir kríggið kom Janus aftur til Havnar, og her hevur hann síðani búð og virkað. Hann hevur av fullum huga tikið lut í menningini av myndlistini her á landi, og lagt rygg til mong tiltøk á hesum øki, millum annað sum nevndarlimur og formaður fyri Listafelag Føroya og leiðari fyri Listaskálan 1969-78. Yviri við Strond hevur hann sína rúmligu listaskemmu, haðani útsýnið er frítt yvir Nólsoyarfjørðin.

Janus Kamban telist ímillum Føroya fremstu listafólk. Í list hansara ræður tann einfaldi greiði formurin og monumental virðilig spekt. Í fleiri standmyndum er seyðurin myndevni - nevnast kann millum annað *Tvílemba* 1955 í Listasavni Føroya. Grindahvalurin verður eisini viðgjørdur - í figurbólkinum m.a. Bólkur 1986. Standmyndir Janusar príða almenn tún og bygningar víða um í Føroyum. Á listasavninum eru m.a. bringumyndir av Hans A. Djurhuus skaldi 1936 og Vensili 1951. Onnur høvuðsverk eru *Móðurmálið* 1948, úr føroyskum gróti, uttan fyri Landsbókasavnið í Havn, og *Dansiringurin* 1956, úr bronsu, í Føroya Banka. 

Í prentlist síni, serliga linoskurði, mangan í fleiri litum, er havið, sjófuglurin og lívið við strondina eitt høvuðs myndevni. Eingin hevur sum Janus megnað at lýsa tær fullfíggjaðu linjurnar í tí lætta og tó sterka og smidliga føroyska bátinum. Janus Kamban hevur fingið fleiri heiðursmerki fyri list sína, og tikið lut í óteljandi framsýningum av føroyskari list uttanlands. Í 1993 skipaði Listasavn Føroya fyri stórari afturlítandi framsýning av myndhøggaralist og prentlist hansara - nú hann fylti 80 ár. Í 1995 gav Listasavni út bók eftir Gunnari Hoydal, rithøvunda og ummælara, um lív og verk Janusar.

## Bøkur
* Gunnar Hoydal: *Janus Kamban*. Myndatøkur: Ole Wich og Ole Jensen. Tórshavn: Listasavn Føroya, 1995. - 115 s.

## Kelda
* Postverk Føroya

Bólkur:Føroysk listafólk
Bólkur:Føðingar í 1913
Bólkur:Andlát í 2009
Bólkur:Føroyskir myndahøggarar
Trøllanes

**Trøllanes** er ein bygd í Kalsoy. Trøllanes er tann norðasta av fýra bygdum á Kalsoynni og liggur væl vard millum Nestindar og Borgarin, sum er tað norðara fjallið av teimum báðum. Trøllanes er næstnorðasta bygd í Føroyum. Tann norðasta bygdin í Føroyum er Viðareiði, sum liggur á Viðoynni.

Frá Trøllanesi kanst tú ganga til vitan úti á Kallinum. Haðan kanst tú síggja norðastu Føroyar og hyggja út í havsbrúnna. Á Trøllanesi kanst tú eisini vitja Mikkjalssmiðju. Mikkjalssmiðja er í minsta lagi 200 ár – kanska 300 ár, so smiðjusiðvenjan hevur djúpar røtur í bygdini. Nakrir av bestu smiðunum í Føroyum upp ígjøgnum tíðina eru ættaðir av Trøllanesi og Mikladali, haðan fleiri mæt listafólk eisini eru ættað.

## Keldur

Heimsatlas, Føroya Skúlabókagrunnur, Tórshavn 1993, 2. upplag 1994.

## Slóðir úteftir

Bólkur:Bygdir í Føroyum
Bólkur:Kalsoy
Miðvágur

**Miðvágur** er ein bygd í Vágoynni. Í Vágum eru tríggjar stórar bygdir og tríggjar smáar, men fara vit 100 ár aftur í tíðina, vóru sjey bygdir. Tann størsta er Miðvágur við 1.035 íbúgvum (í 2014). Hon liggur miðskeiðis í oynni, so høvuðsfyrisitingin er her, politistøð, keypsamtøka, læknamiðstøð og prestagarður. Høvuðsvinnan her er fiskaídnaður, men eisini er nakað av aðrari vinnu her. Miðvágs kommuna legði 1. januar 2009 saman við Sandavágs kommunu og gjørdust tær til Vága kommunu.

Miðvágur er søgulig bygd. Her búði prestakonan Beinta, sum er kend ikki bara fyri dygdir. Tí fekk hon eyknevnið "Illa Beinta". Tað er søgan um hana, ið Jørgen-Frantz Jacobsen nýtir í skaldsøgu síni "Barbara". Í 1997 var filmur gjørdur eftir hesi skaldsøgu. Náðinsgarðurin Kálvalíð oman fyri bygdina eru elstu húsini í bygdini og kanska eisini í landinum. Tey verða í dag nýtt sum bygdarsavn. Frá Miðvági kanst tú í góðum veðri síggja oyggjarnar sunnanfyri. 

Komin inn í bygdina er møguleiki at fara niðan í Kálvalíð. Við Kirkjar liggur Jansagerð, tann gamli prestagarðurin. Hesi bæði húsini eru kend fyri søguna um Barbaru. Koyrir tú oman á Vatn, so sært tú kirkjugarðin hjá miðvingum til vinstru. Har liggur eisini tann bretski kirkjugarðurin. Har liggja nærum allir teir hermenn grivnir, ið lótu lív í Føroyum undir øðrum heimsbardaga. 

Í 2008 varð felag sett á stovn í Vágum, sum skuldi arbeiða við at gera eitt krígssavn. Í 2009 læt Krígssavnið upp í Miðvági. Savnið heldur til í sama bygningi har Bónus og Vága kunningarstova halda til í.

Nógvir túrar kunnu gerast higani úr bygdini. Gongutúrar frá Jansagerði, framvið Beitinum, heimið hjá Mikkjal á Ryggi, og niðan í Kálvalíð. Men er Hýsisáin lítil, tað er hon helst, tá ið turkur er, so ber til at finna yrkingina, sum Mikkjal á Ryggi høgdi niður í klettin har í ánni. Eisini ber til at fara ein túr út á Bøsdalafoss á rossabaki. 

Miðvágur hevur virkið ítróttarlív. Miðvágs Róðrarfelag varð stovnað í 1956 og hevur felagið fýra kappróðrarbátar sum luttaka í FM kappróðri, tó ikki á hvørjum ári, men í 2011 luttóku allir. Triðja hvørt ár er Vestanstevna í Miðvági. MB (Miðvágs Bóltfelag) varð stovnað í 1905 og hevur lið í 3. deild hjá monnum umframt fleiri barnalið. Flogbóltsfelagið Dráttur varð stovnað í 1983.

## Keldur


## Slóðir úteftir

* Heimasíðan hjá Vága kommunu

Bólkur:Bygdir í Føroyum
Bólkur:Vágar
Leirvík

**Leirvík** er ein bygd í Eysturoynni, frá 1. januar 2009 partur av Eysturkommunu. Leirvík er gomul bygd. Hildið verður at hon er millum tær elstu í Føroyum. Í útgrevstinum á Toftanesi er ymiskt funnið, sum prógvar, at bygdin stavar frá víkingatíðini. Leirvík fekk ikki kirkjugarð fyrr enn í 1900 og kirkju í 1906. Í eini 4-500 ár vóru Leirvík og Fuglafjørður ein sókn við sóknarkirkju og kirkjugarði í Fuglafirði. 

Leirvík er gomul bygd, sum liggur við Leirvíksfjørð, og frá gamlari tíð hava verið tríggir býlingar har, uttan Á, á Toftanesi og við Garð. Í sambandi við útbygging av havnarlagnum og vegføringini til ferjuleguna varð neyðugt at gera fornfrøðiligar kanningar av økinum á Toftanesi. Stórur útgrevstur fór fram, og lutir og húsatoftir komu fyri ein dag sum prógvaðu, at bygdin er frá víkingatíð. Hesar toftir eru nú friðaðar. 

Í sagnatilfarinum er Leirvíks-Páll kendur, og táttur var yrktur um hann, tá ið hann fór til Velbastaðar at hitta Ellint bónda. Tað kom til bardaga teirra millum, og við snildum fekk Páll beint fyri Ellinti. 
Í 1725 kom loynikeypsskip til Leirvíkar, og menn fóru umborð at keypa frá teimum. Tíverri vóru teir smittaðir av pokum. Stutt eftir var brúdleyp í bygdini, og tá varð øll bygdin smittað. Stórur partur av leirvíkingum doyði. Bygdin mentist tó skjótt eftir henda skaða, tí fólk úr øðrum bygdum fluttu á kongsgarðarnar, sum vóru mannleysir. Meginparturin av jørðini í Leirvík er kongsjørð. Manntalið í bygdini var í 1801 komið uppá 85, og nú, 200 ár seinri, er talið 10 ferðir so høgt, ella 853 (2005). 

Leirvík er gott útróðrarpláss, tí lætt er at rógva út bæði norðureftir og suðureftir. Eisini hevur farleiðin úr sunnaru oyggjunum til Norðoyar frá gamlari tíð ligið um Leirvík, men nú er tunnil gjørdur undir Leirvíksfirði, so koyrandi er til Klaksvíkar og stóran part av Norðoyum. 

Fyri nøkrum árum síðani læt kendur leirvíkingur gera bátasavn, sum sýnir gamlar bátar frá fyrra parti av farnu øld. Í sama bygningi er eisini eitt málningasavn, sum fyrst og fremst umboðar kenda listamálaran úr Leirvík, Jóannis Kristiansen.

Tónleikarin Høgni Lisberg er eisini úr Leirvík.

## Sí eisini
* Lerwick

## Keldur


* Postverk Føroya

Bólkur:Bygdir í Føroyum
Bólkur:Eysturoy
Saltangará

**Saltangará** er ein býur í Runavíkar kommunu á eystara armi á Skálafjørðinum. Saltangará, eisini nevndar **Heiðarnar**, er bygd í 1846. Í býnum er nógv virksemi. Handils- og vinnulívið blómar. Umleið 60 handlar finnast í kommununi, har flest allir liggja í Saltangará. Handilsmiðdepilin í Runavíkar kommunu skipar saman við Visit Runavík, fyri ymiskum tiltøkum og lýsingarátøkum árið runt. Stórur partur av vinnulívinum í Eysturoynni er í Runavíkar kommunu og fleiri av hesum virkjum liggja í Saltangará. Við bátahylin í Saltangará liggur Gamli Handil, sum í dag verður brúktur í sambandi við listaframsýningar og onnur mentanartiltøk. Á sama øki stendur eisini eitt gamalt neyst, og í bátahylinum lá fyrr sluppin Høganes, sum varð brúkt til konsertir og tiltøk av ymiskum slagi.  

Í Saltangará er hvørt ár fleiri tiltøk, eitt nú býarskái, jólasøla, laksatorg, open by night, mentanarvika, eystanstevna, o.a. Til hesi tiltøk koma ofta nógv fólk, og er býurin sum oftast fullur av fólki tá hesi tiltøk eru.  

Saltangará er ikki gomul bygd; til í 1960unum vóru einans einstøk hús spjadd í økinum, ið varð kallað í Heiðunum. Við øktu miðsavningini í seinnu helvt av 20. øld gjørdist Saltangará ein stórbygd, ið varð bygd áføst við Glyvrar innanfyri og Runavík uttanfyri. Saltangará er í dag handilsligi miðdepilin í Runavíkar kommunu. Umframt nógvar vinnufyritøkur hava Posta, Almannastovan, Akstovan, Politii og aðrir almennir stovnar deild í Saltangará. Eisini húsast Tunnilsfelagið og Dátuverndareftirlitið í Saltangará. Brøðrasamkoman hevur samkomuhúsið Berøa í Saltangará.  

## Kend fólk úr Saltangará

Kristina Bærendsen, f. 1990, songkvinna 

Tórbjørn Jacobsen, f. 1995, politikari 

Regin Jacobsen, f. 1966, vinnulívsmaður 

Rodmundur Nielsen, f. 1966, vinnulívsmaður og politikari 

Árni Frederiksberg, f. 1992, fótbóltsleikari 

Terje Beinar Vestergaard, f. 1973, politikari og sangari 

Djóni Nolsøe Joensen, f. 1972, politikari 

Kári P. Højgaard, f. 1951, politikari 

Uni leitisstein Hansen, f. 1973, útvarpsvertur 

Beinir Troest, f. 2000, sangari

## Keldur




Bólkur:Bygdir í Føroyum
Bólkur:Eysturoy
Strendur

**Strendur** eru syðsta bygdin á vestara armi á Skálafirði í Eysturoy. Sjóvar kommuna fevnir um bygdirnar Strendur, Innan Glyvur, Kolbanargjógv, Morskranes og Selatrað. Í kommununi búgva 1002 fólk, harav 789 á Strondum. Í skúlanum á Strondum ganga 238 næmingar. Umframt vanligan fólkaskúla fevnir skúlin eisini um eina framhaldsdeild. 

## Búskapur

Fólkið í kommununi livir fyri stóran part av fiskiskapi og av at arbeiði í fiskiídnaðinum. Á Strondum eru seks størri fiskifør og fleiri smærri útróðrarbátar. Eitt vanligt fiskavirki er í kommununi og somuleiðis er eitt kryvjingarvirki. Har er bæði smoltaling og sjógvaling av laksi. Av øðrum ídnaðarvirkjum kunnu vit nevna grótídnað, málingavirki, spinnarí og eitt dátavirki. Í kommununi eru tveir bóndagarðar. 

## Tænasta

* Kommunuskrivstova. 
* Læknamiðstøð. 
* Posthús. 
* Banki: Eik hevur deild á Strondum. 
* Bókasavn. 
* Matvøruhandil. 
* Bensinstøð. 
* Málingahandil. 

## Útbúgving og ansing

* Stranda skúli: 1-10. flokkur, næmingar í framhaldsdeildini koma úr Sjóvar kommunu, Skála, Skálabotni, Oyndarfirði og Hellunum. 
* Lítlifløttur: vøggustova og barnagarður. 

## Frítíð og mentan

* St.Í.F: Stranda Ítróttarfelag er hondbóltsfelag. Leikararnir eru av vestara armi á Skálafirði. 
* Strálan: kappróðrarfelag við bátunum Stráluni, Stjørnuni og Strípuni. 
* Stranda sjónleikarafelag. 
* Svimjihylur. 
* Pensjónistafelag. 
* Bygdarhúsið á Strondum. 

## Átrúnaður

* Sjóvar kirkja. 
* Missiónshús.

## Áhugavert at vitja

Á Strondum er kirkja, missiónshús, bygdarhús, banki, sparikassi, og posthús. Har er læknaviðtaluhøli, sjúkrakassi og kommunuskrivstova. 

* Fjallið: lætt og skjótt at ganga niðaná (483 m). Frálíkt úsýni yvir Skálafjørð, Tangafjørð, til Nólsoyar, Streymoynna og heilt suður í Skálhøvda
* Snældan: ullarvirkið ið selur tógv og bundin pløgg
* Við Sjógv: elsti býlingurin og har finna vit eisini kirkjuna frá 1834. Landsvegurin er bygdur út á sjógv og hetta ger at neystini og bátarnir liggja í einum undarligum "dunnuhyli".
* á Tanga: Raktangi er sunnasti partur av Sjóvar kommunu og er væl vitjaður av gongufólki. Her stendur eisini minnisvarði teirra sjólætnu. Hægsta punktið eitur Abbin og haðani kanst tú skima í allar ættir.  
* á Bergi: her standa leivdir av teimum barakkum og øðrum bygningum sum bretar bygdu undir seinna veraldarbardaga. Á hesum stað høvdu teir góðar umstøður at fylgja við ferðsluni inn og út av Skálafirði.

## Kendir strandingar

* Jógvan Fríðriksson, bispur. 
* Annita á Fríðriksmørk, tingkvinna. 
* Edmund í Garði, lærari og sálmaskald. 
* Christian Høj, lærari og høvundur. 
* Jóhannes Jóhansen, plantufrøðingur og høvundur.
* Johan Poulsen, Løgtingsmaður og lærari 
* Tónlist (tónleikabólkur), gav út Har bylgjan leikar í 1981, sum setti sølumet. Limirnir vóru: Poul Jacobsen, Andras Danielsen, Hans Nielsen og Regin Johansen.

## Keldur


## Slóðir úteftir

* Sjóvar kommuna . 
* St.Í.F. 
* Sjóvar kirkja. 
* Missiónshúsið á Strondum .



Bólkur:Bygdir í Føroyum
Bólkur:Strendur
Bólkur:Eysturoy
Lamba

**Lamba** er ein bygd í Eysturoynni. Lamba er gomul søgulig bóndabygd, nevnd í 1350, men kann væl vera eldri. Í Lamba búgva nú (2013) 133 fólk. Tá talað verður um bygdina Lamba kemst ikki uttan um "Norsku Løvu". Hetta var ein donsk bark, sum nýggjársaftan í árinum 1707 í ódnarveðri rak á land og fórst í briminum út fyri Lamba. Øll manningin bjargaðist, og skal tað vera ein av manningini, sum yrkti vísuna "Norske Løve". Skipið skuldi reka inn á eina gjógv og smildrast, og eitt omanlop skuldi leypa oman yvir gjónna, og skipið skuldi hvørva í omanlopinum. 

Lamba var nýggjársbygd. Hagar komu fólk fyrr úr grannabygdunum at vitja og dansa á nýggjárinum.

## Keldur




Bólkur:Bygdir í Føroyum
Bólkur:Eysturoy
Lambareiði

**Lambareiði** er ein bygd í Eysturoynni. Lambareiði er niðursetubygd frá 1878 og í dag (2020) búgva 6 fólk í bygdini. Fyrstu hjúnini, sum búsettust á Lambareiði vóru Jørgen Solmunde (1848) úr Søldarfirði og Johanne Elisabeth Marie Magnussen úr Horni (1857) av Skála. Niðursetubygdin Lambareiði man vera ein av teimum minni kendu bygdunum í Føroyum. Har eru trý setús, sum hava sítt egna postnummar, 626. Fyrstu fólkini búsettust har í 1878.

## Keldur




Bólkur:Bygdir í Føroyum
Bólkur:Eysturoy
Glyvrar

**Glyvrar** er ein bygd í Eysturoynni. Glyvrar, ein gomul bóndabygd, nevnd í 1584, men kann væl vera eldri. Á Glyvrum búgva 379 fólk (2013). Glyvra kirkjan varð vígd 26. mai í 1927, og varð útbygd í 1981. Hugnaliga bygdasavnið Forni liggur á Glyvrum. Um summarið er savnið opið fyri vitjandi. 

## Keldur


Bólkur:Bygdir í Føroyum
Bólkur:Eysturoy
Skála (bygd)

**Skála** er ein bygd á vestursíðuni á Skálafjørðinum í Eysturoy. Síðan 2004 er Skála partur av Runavíkar kommunu. Fólkatalið er í dag 731 (í 2022). P/F MEST er størsta arbeiðsplássið á Skála. Her eru nógv skip í føroyska flotanum bygd. Harumframt verða nógvar umvælingar gjørdar á MEST, bæði føroysk og m.a. russisk skip verða umvæld á Skála. Á hvørjum ári er bygdastevna á Skála, har fótbóltur og kappróður eru ein týðandi partur av tiltøkunum. Um summarið vitja ferðafólk í bygdini. Eitt kampingpláss er við ítróttarhøllina á Skála og her hava, umframt einstaklingar, fleiri stórir kampingbólkar vitjað síðan plássið læt upp í 2004.

Tríggir skúlar hava verið á Skála. Elsti skúlin varð bygdur í 1876. Har var bara ein skúlastova. Skúlin stóð beint uttan fyri Gjógvaráodda, men er niðurtikin. Í 1960 varð nýggjur skúli tikin í brúk við trimum skúlastovum. Seinni vórðu tríggjar stovur gjørdar afturat í kjallaranum. Í tí býgninginum hava eisini verið læknahøli og tannlæknastova. Tann skúlin varð tikin niður í 1990, tá núverandi skúli varð tikin í brúk.

## Keldur




Bólkur:Bygdir í Føroyum
Bólkur:Eysturoy
Syðrugøta

**Syðrugøta** er ein bygd í Eysturoy.

Syðrugøta er bygd frá víkingatíð, og saman við grannabygdunum, Gøtugjógv og Norðragøtu verður hon ofta bert nevnd Gøta, og hesar bygdir eru ein kommuna. Navnið Gøta sipar til bygdagøtuna, sum frá gamlari tíð hevur verið ein høvuðsfarleið í Eysturoy frá Skálafirði til bygdirnar norðanfyri. Fyrri liður í bygdarnavninum sipar til, at hon var tann syðra av tveimum. 

Gøtugjógv er helst yngri bygd enn hinar báðar. Gomul søgn er, at kirkja var í Syðrugøtu, men av óbótagerð misti bygdin kirkjuna, og varð hon flutt til Norðragøtu. Enn verður víst á, har kirkja og kirkjugarður vóru. Frá gamlari tíð eru kendir tveir býlingar, niðri við Hús og úti í Grógv, men teir eru samanbygdir fyri mongum árum síðan. Um 1860 kom nýggj niðursetubygd, Undir Gøtueiði, sum liggur í Syðrugøtuhaga við Skálafjørðin. 

Syðrugøta hevur stóran haga, og sera langt er úr norðasta parti og aftur at húsum. Søgn er, at syðrugøtumenn høvdu hús við eldstaði í haganum at vera í, um ov seint var at fara aftur at húsum. 

Ein seyðamaður í bygdini, ið nevndist Jákup Dintil, var sera kvikur maður. Hann fór í hetta hús eitt kvøldið, men skjótt eftir komu tveir seyðatjóvar inn og verða varir við hann. Við snildum slapp hann út og so til beins aftur at húsum at siga frá. 

Syðrugøta liggur við Gøtuvík, sum er opin móti eystri, og tá ið landsynningur og eystan gera um seg, er ókyrt á víkini. Frægasta kyrruplássið er í Norðragøtu, og har er kommunal havn bygd. 

Á frímerkinum sæst sandurin niðan fyri húsini, og har verður G! Festivalur hildin á hvørjum sumri. Hann hevur verið eitt framúr stórt tiltak, sum hevur savnað eina øgiliga rúgvu av ungum fólki, og er vaksin á hvørjum ári. Í 2006 vóru 5000 fólk møtt, ella um 10% av øllum føroyingum, og kendar stjørnur úr útlondum hava luttikið. G! Festivalurin og Summarfestivalurin eru teir størstu tónleikafestivarnir í Føroyum og fevna um fleiri dagar. Á G! Festivalinum er vanligt at fólk møta í góðari tíð fyri at fáa eitt tjaldingarpláss, síðan búgva tey har í fleiri dagar.

## Kend fólk úr Syðrugøtu
*Eivør Pálsdóttir
*Jón Tyril
*Elspa Mørkøre

## Keldur


*Postverk Føroya



Bólkur:Bygdir í Føroyum
Bólkur:Eysturoy
Bólkur:Gøta